56 



Indflydelse , som havde vidst at fremstille Eet og det Samme 

 paa forskjellig Maade og derved imødekomme en forskjellig Trang. 

 Jo mere den strænge Inspirationstheorie efterhaanden blev gjort 

 gjældende i den protestantiske Kirke, desto besynderligere Kunst- 

 greb forsøgte man for at fremtvinge en Harmonie mellem Evan- 

 gelierne, der dog kun tjente til at fremkalde nye Vanskeligheder 

 og maatte gjore sig selv mistænkelig , medens den evangeliske 

 Fremstilling kun viste sig stedse mere unaturlig og uhistorisk. 

 Saaledes troede man f. Ex. at burde henføre Fortællinger , der 

 i Hovedsagen lignede hinanden, men dog i enkelte Træk afvege 

 fra hinanden, til forskjellige Tildragelser. Man lod Petrus for- 

 nægte Herren syv Gange, paa Grund af Uovereensstemmelserne 

 i de vedkommende evangeliske Beretninger , (skjøndt dette dog 

 atter stred mod Christi Ord Matth. XXVI, 75. Luc. XXII, 61: 

 »Inden Hanegal skal Du fornægte mig tre Gange«) etc. Først 

 efterat den strænge Inspirationstheorie var bleven mildnet navn- 

 lig ved Anninianernes Indflydelse, begyndte man at søge en mere 

 videnskabelig, historisk begrundet Forklaring af de omhandlede 

 Phænomener, og der frembød sig da nærmest tre Muligheder til 

 en Forklaring. Enten kunde 1) den ene Evangelist have benyttet 

 den anden, eller 2) de kunde alle tre have benyttet en fælles 

 skriftlig Kilde, forskjellig fra vore Evangelier, eller 3) Evange- 

 listerne kunde have erholdt deres Efterretninger ad den mundt- 

 lige Overleverings Vei. 



Ved den førstnævnte Forklaring udledede man de tre Evan- 

 geliers Forhold af deres indbyrdes Afhængighed. Enhver mathe- 

 matisk Combination har i denne Henseende fundet sine Forsvarere: 

 Matthæus skrev først, Marcus efter ham, Lucas tilsidst — eller: 

 først Matthæus, Lucas skrev med Benyttelse af ham, Marcus be- 

 nyttede dem begge — eller: Marcus er den ældste, Matthæus 

 (den græske) den yngste — eller: Lucas skrev først, saa Mat- 

 thæus , endelig Marcus. Men foruden den fuldkomne Mangel 

 paa alle historiske Vidnesbyrd og Hypothesens Opførelse ude- 

 lukkende paa indre Kriterier, er den utilstrækkelig til at forklare, 



